Държавен вестник, бр. 20, 2021 г., стр. 176

СТР.  176	
Д Ъ Р Ж А В Е Н  В Е С Т Н И К 	
БРОЙ  20
Такива искания се считат за одобрени освен ако Вносителите, съставляващи 
повече от 1/3 от общия размер на платените Вноски към Фонда, не отхвърлят 
предложеното решение. Председателят информира членовете и заместник-
членовете на всеки Комитет на Вносителите за съответния резултат от 
писмената процедура на следващото заседание на Комитета на Вносителите 
и ако не се предвижда провеждането на заседание в срок до 90 работни дни 
след приемането на решението, Банката информира Вносителите в писмена 
форма в срок до 30 работни дни след приемането на решението. 
Отхвърленото решение чрез писмена процедура се обсъжда на следващото 
заседание на Комитета на Вносителите. В изключителни случаи срокът от 15 
работни дни за мълчаливо одобрение може да бъде намален от 
председателя в надлежно обосновани случаи, но във всеки случай не може 
да е по-кратък от 5 работни дни. 
 
Във връзка с всеки Фонд Вносителите, съставляващи не по-малко от (i) половината 
плюс един от Вносителите, които са сключили Споразумение за принос с Банката, 
свързано с този Фонд, и (ii) половината плюс 1% от съвкупната сума на всички платени 
Вноски във връзка с този Фонд от неговото създаване, представляват кворум на 
заседанията на съответния Комитет на Вносителите. 
 
Представителите и заместник-представителите уведомяват Банката писмено за 
коментари или искания за допълнителна информация, както и за потенциален 
конфликт на интереси във връзка с една или повече точки от дневния ред най-малко 5 
работни дни преди датата на заседанието. Те не участват в гласуването по точките от 
дневния ред, за които е налице потенциален конфликт на интереси. 
 
Ако Вносител посочи, че има потенциален конфликт на интереси във връзка с искане 
за решение, което се взема с писмена процедура, той информира председателя за 
такъв потенциален конфликт на интереси. Председателят решава дали да позволи на 
въпросния Вносител да гласува по писмената процедура, като може да отреди 
решението да бъде внесено на заседание на Вносителите. 
  
5.9 
Дневен ред и документация  
 
Преди всяко заседание на Комитет на Вносителите Администраторът изготвя дневен 
ред и съответната документация и ги предоставя на всеки определен от Вносителя 
член и неговия заместник в електронна форма 15 работни дни преди заседанието.  
 
5.10 Протоколи и оповестявания  
 
Въпроси, обсъждани по време на заседание на Комитет на Вносителите, и взетите 
решения се вписват в протокола от заседанието, изготвен от Администратора. 
Проектопротоколът се изпраща от Администратора в срок от 30 работни дни след 
заседанието на всеки член и заместник-член за одобрение и/или коментари, ако има 
такива. 
Ако 
Вносителите 
поискат 
изменения, 
Администраторът 
изготвя 
и 
разпространява окончателния протокол за одобрение в рамките на 15 работни дни до 
всички членове и заместник-членове на Комитета на Вносителите.  
 
В случай на разногласия, които не могат да бъдат разрешени, предложеното изменение 
на протокола се прилага към протокола. В протоколите се посочват задължително часът и 
мястото на заседанието, както и участниците, дискусиите и приетите решения. Ако 
решението не е единодушно, се посочва кой е гласувал „за“ и кой – „против“. Протоколът 
се подписва от председателя. Протоколът, освен ако не се докаже обратното, е